Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Nädalavahetusel tapeti kaks iisraellast.
Pinged palestiinlaste ja Iisraeli julgeoleku vahel süvenevad.
Jordaania pealinnas Ammanis protesteerisid sajad Iisraeli vastu
seoses jätkuva vägivallaga Jeruusalemma Templimäel.
Palestiina islamistid jätkasid Gazast raketituld Lõuna-Iisraeli pihta.
Pärast verist nädalavahetust,
kus hukkus kaks iisraellast ja veel mitu said haavata,
teatati Ida-Jeruusalemmas ja Läänekaldal kokkupõrgetest
palestiinlaste ja Iisraeli julgeolekujõudude vahel.
Laupäeva õhtul pussitas palestiinlane
Jeruusalemma vanalinnas surnuks kaks Iisraeli juuti,
enne kui politsei kohale jõudis ja ründajat surmavalt tulistas.
Veel mitmed said rünnakus viga,
nende seas tõsiselt üks ema ja kergemalt tema väikelaps.
Vähem kui 12 tunni pärast, pühapäeva hommikul,
pussitas palestiinlane Iisraeli teismelist.
Sünmuskohale saabunud politsei tulistas surmavalt ründajat.
Intsidendis haavata saanud nooruk
toimetati politsei teatel keskmises seisundis haiglasse.
See oli tõsine, barbaarne, mõrvarlik rünnak süütute vastu.
See on selge ässitustöö tulemus.
Vastuseks rünnakutele tõhustati Jeruusalemma vanalinnas julgeolekut.
Kitsastele tänavatele vanalinna müüride vahel
paigutati tuhandeid politseinikke
ja vanalinn suleti paariks päevaks araablastele.
Iisraeli politsei tõhustas vanalinnas ja selle ümber julgeolekut
pärast kahe iisraellase eilset mõrva.
Politseinikke on rohkem ja kasutame erakorralisi meetmeid.
Vanalinn on suletud Iisraeli araablastele
ja täna lubatakse Templimäele vaid üle 50-aastaseid araabia mehi.
Meetmed jätkuvad seni, kuni vaja.
Keset vägivalla kasvu Ida-Jeruusalemmas ja Läänekaldal
teatas peaminister Netanyahu eile
pärast kohtumist kaitseministeeriumi ametnikega
uutest terrorismivastastest meetmetest.
Enne lahkumist ÜRO Peaassambleelt New Yorgis
kohtus Netanyahu USA välisministri Kerryga
ja väljendas Iisraeli pahameelt PO juhtkonna,
eelkõige president Abbasi suhtes,
kes pole vägivalda hukka mõistnud, vaid ülistab neid terroritegusid.
Tema Fatah' liikumise tippametnikud kiidavad neid tegusid,
väites, et just nii peabki. See ei ole õige tee.
Mis tahes kokkuleppe jaoks oleks õige võidelda terrorismiga
ja kindlustada, et terrorism mingit kasu ei saaks.
Välisminister Kerry mõistis hukka rünnakud iisraellaste vastu,
väites, et vägivallal pole kohta üheski stsenaariumis.
Nagu eilegi, avaldame kaastunnet
ja mõistame ka hukka vägivalla,
millel pole kunagi ega kusagil kohta.
Kaitseminister Ya'alon külastas paika,
kus neljapäeval tulistati laste ees surnuks Iisraeli abielupaar.
Ya'alon kordas peaministri pahameelt Palestiina juhtkonna suhtes
ja süüdistas neid vastutusekandmises verevalamise eest.
Praegune vägivallapuhang võib olla seotud Templimäega
või ka mitte. Kahjuks on siin tegemist
Palestiina omavalitsuse ja eriti selle presidendi ässitustööga.
See kõik viib mõrva ja verevalamiseni.
Seepärast töötame nende vastu, kes ülesässitamise eest vastutavad
ja loodan, et suudame olukorra peagi stabiliseerida.
Palestiina islamistid jätkasid Gazast raketituld
Lõuna-Iisraeli pihta.
Üks rakett plahvatas Eshkoli maakonnas avaalal.
Keegi viga ei saanud.
Vastuseks ründasid Iisraeli Õhujõudude hävitajad
Gaza sektori põhjaosas Hamasi terroriobjekti.
IDF pressiesinduse avalduses korrati Iisraeli armee seisukohta,
mille järgi Hamasi peetakse vastutavaks
kõigi Gazast lähtuvate rünnakute eest.
Alates 2015. a algusest
on Hamasi valitsetavast sektorist tulistatud Iisraeli 16 raketti.
Iisraeli idanaabri Jordaania pealinnas protesteerisid sajad Iisraeli vastu
seoses jätkuva vägivallaga Templimäel.
Peamiselt islamistliku Action Fronti liikmed
marssisid Ammani peatänaval
ja hõikusid al-Aqsa mošee,
islami tähtsuselt kolmanda pühapaiga toetuseks.
Iisrael on lubanud säilitada Templimäel status quo,
mille järgi judaismi ülimas pühapaigas
võivad palvetada vaid moslemid, kuid julgeolekukaalutlustel
ja vastuseks moslemite vägivallale Templimäel
on juudiriik tihti sulgenud sinna pääsu noortele moslemimeestele.
Ammani protestiralli ajal ütles Islamic Action Fronti peasekretär Jordaanias,
et araabiamaade juhid peavad pühapaika kaitsma.
Protest kinnitab jordaanlaste üldist tundmust,
et al-Aqsas toimuv puudutab ka neid
ja vastutust seal toimuva suhtes peaksid kandma araabiamaad,
Neil palutakse selle asja eest seista,
vastasel juhul peetakse neid kaasosalisteks al-Aqsas toimuvas
ehk sionistide kasvavas kohalolus ja mäe jagamises.
Venemaa jätkab Süürias õhurünnakuid
väidetavate Islamiriigi objektide vastu.
Venemaa teatas õhurünnakute tõhustamisest Süürias,
mis süvendab eelmisel kolmapäeval alustatud sõjalist sekkumist
Islamiriigi õõnestamiseks.
Lääneriikide sõnul olevat see mõeldud president Assadi toetuseks.
Türgi toetab Süüria presidendiga võitlevaid mässulisi.
Türgi president Erdogan hoiatas Venemaad
regionaalsete tagajärgede eest seoses Moskva sekkumisega Süürias,
nimetades Vene õhurünnakuid tõsiseks veaks.
Venemaa viimased sammud
ja õhurünnakud Süürias
on Türgile mis tahes olukorras vastuvõetamatud.
Edastasin hr Putinile meie seisukoha
nii Moskvat külastades kui paari päeva eest telefonis.
Venemaa teeb tõsise vea
ja see samm võib viia
Venemaa isoleerimiseni regioonis.
Kuigi Venemaa väitel sihitakse Islamiriiki, kontrollivad alasid,
mida Vene lennukid eelmine nädal Loode-Süürias ründasid,
peamiselt president Assadi armeega võitlevad mässulised,
sh rühmitused, kes peavad end osaks Lääne toetatud Vaba Süüria Armeest.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri